ŠPANSKI JEZIK 1

UČITELJICA: Vita Bokal

ŠTEVILO UR: 70 ur letno, 2 uri tedensko

CILJI

Učenci se naučijo sporazumevati v vsakdanjih situacijah, razvijajo

sposobnosti branja in oblikovanja pisnih besedil ter spoznajo

kulturne in geografske značilnosti špansko govorečih držav.

PREDSTAVITEV PREDMETA

Pouk poteka tako, da so učenci čim bolj aktivni in ustvarjalni,

poudarja se ustno izražanje, slušno razumevanje, projektno delo.

Veliko se pri pouku uporablja IKT.

Učenci se naučijo predstaviti sebe in svojo družino,

usvojijo besedni zaklad v zvezi s šolo, z živalmi, opisom osebe

ter s prostim časom.

Zakaj španščina?

●Ker je na svetu 400 milijonov govorcev, španski jezik se

govori na petih kontinentih, v 25 državah. Že samo v

ZDA je 40 milijonov špansko govorečih prebivalcev.

●Ker se španščino označuje za jezik prihodnosti (la lengua

del futuro), saj število govorcev izredno hitro narašča.

●Ker se španščino razmeroma hitro naučimo do take stopnje, da se

lahko pogovarjamo o osnovnih temah.

NAČINI OCENJEVANJA

V vsakem ocenjevalnem obdobju so učenci ocenjeni ustno in

pisno s številčno oceno od 1 do 5.